
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL GRIPO EPIDEMIJOS PASKELBIMO
2013 m. vasario 5 d. Nr. AT-132
Šakiai 


Vadovaudamasis Lietuvos Respublikos Žmonių užkrečiamųjų ligų profilaktikos ir kontrolės įstatymo (Žin., 1996, Nr.104-2363; 2001, Nr.112-4069; 2007, Nr.64-2454) 26 straipsnio 3 dalies 3 ir 5 punktais, Užkrėstų teritorijų ir teritorijų karantino Lietuvos Respublikoje skelbimo, jo atšaukimo bei užkrečiamųjų ligų profilaktikos ir kontrolės priemonių užkrėstose teritorijose naudojimo tvarka, patvirtinta Lietuvos Respublikos Vyriausybės 1999 m. lapkričio 11 d. nutarimu Nr.1267 (Žin., 1999, Nr.97-2802; 2002, Nr. 69-2826; 2012, Nr. 82-4336; 2012, Nr. 61-3064), Sveikatos apsaugos ministro 2012 m. sausio 30 d. įsakymu Nr. V-58 „Dėl Gripo ir ūminių viršutinių kvėpavimo takų infekcijų epidemiologinės priežiūros taisyklių patvirtinimo“ (Žin., 2012, Nr.15-665), Gripo ir ūminių viršutinių kvėpavimo takų infekcijų epidemiologinės priežiūros ir prevencinių priemonių 2013-2014 metų planu, patvirtintu Šakių rajono savivaldybės administracijos direktoriaus 2013 m. sausio 22 d. įsakymu Nr. AT-86, ir atsižvelgdamas į Marijampolės visuomenės sveikatos centro direktoriaus 2013 m. vasario 4 d. raštą Nr.5D-256 „Dėl gripo epidemijos skelbimo“:

 
1. S k e l b i u  gripo epidemijos pradžią Šakių rajono savivaldybės teritorijoje nuo 2013 m. vasario 5 d.

   
2. Į p a r e i g o j u  Gripo ir ūminių viršutinių kvėpavimo takų infekcijų epidemiologinės priežiūros ir prevencinių priemonių 2013-2014 metų plane nurodytus vykdytojus įgyvendinti epideminio sergamumo sezoniniu gripu ir ūmių viršutinių kvėpavimo takų infekcijų padidėjimo metu numatytas prevencines priemones.

